Алена Макоўская: Далей мы хацелі б назваць камунікацыйную праграму “Краіна Цмокаў”. Праект скіраваны на паглыбленне нацыянальнай ідэнтычнасці, гэта пошук брэнда, пошук турыстычнага сімвала Беларусі. Праект атрымаў самастойнае жыццё, кампанія можа сказаць: мы зрабілі ўсё, што змаглі. (смяецца) Гэта найвялікшы поспех, калі ідэя ўспрымаецца і працягвае жыць ужо самастойна. Напачатку Цмок не быў самамэтай. Было важна падштурхнуць людзей звяртацца да сваіх каранёў, паказаць, што за плячыма кожнага багаты скарб — наша гісторыя. Гэты скарб яшчэ мала засвоены. Калі шукаецца сімвал гораду, ніхто не заглыбляецца ў тое, на чым мы стаім. Вобраз Цмока абсалютна раптоўна нарадзіўся ў нашай супольнай камунікацыі.